
EUSKAL  HERRIKO  MUS  TXAPELKETAko 

ARAUTEGI  OFIZIALA 


EGUNERAKETA  DATA:  201 1ko  AZAROA 


1)  Bi  bikoteren  artean  jokatuko  da  musera.  8  hamarrekotara  izango  diren  3  partida 

jokatuko  dira.  (OHARRA:  Herrietako  kanporaketa  saioetan,  tokian  tokiko  ohituren  arabera 
jokatzeko  aukera  irekia  da) 

2)  Partidari  hasiera  emateko  eta  nork  banatuko  duen  erabakitzeko  bi  aukera  daude: 
Lehena,   kartak   banatu  eta   kartarik  txikiena  egokitzen  zaiona   hasiaz  eta   bestea, 

jokalariek  altxatzen  duten  kartaren  arabera.  (Urrea  bada,  altxa  duenaren  eskuinekoa  hasiko 
da  banatzen,  kopa  bada  altxa  duenaren  bikoteak  banatuko  du,  ezpata  bada,  bere 
ezkerretakoak  banatuko  du  eta  txota  izanez  gero  altxa  duenak  banatu  beharko  du).  Bada 
azken  aukera  bat  ere;  Bi  bikoteak  ados  badira,  edonork  bana  lezake  eta  lehen  jokoa 
mozten  duena  esku  izango  litzateke. 

3)  Kartak  banatzea  dagokionak,  lehenik  nahasi  eta  ondoren  bere  ezkerrekoari  emango 
dio  moztu  ditzan.  Kartak  banan  bana  banatuko  ditu,  bere  eskuinean  geratzen  dena 
esku  izango  delarik.  Lau  karta  banatuko  zaizkio  jokalari  bakoitzari. 

4)  Lehenengoz  kartak  banatzean,  kartarenbat  agerian  geratuko  balitz  eskuWk 
dagoenak  erabaki  beharko  luke  musa  behartzen  duen  (behar  ez  diren  kartak  mahai 
gaineratu  eta  berriak  banatzeko  aukera).  Mus  emango  balitz  jokoak  bere  horretan 
jarraituko  luke. 

5)  Eskutik  den  jokalariak  erabakitzen  du  jokoa  hasi  edo  mus  eman.  Azken  hau  balitz, 
(mus  emango  balu  eskuak)  aurkariari  legokioke  mus  ematea  edo  jokoa  hastea. 

6)  Jokalari  guztiek  mus  emanez  gero,  behar  ez  diren  edo  gogoko  ez  dituzten  kartan 
mahai  gainera  bota  behar  dira.  Kartak  banatzea  dagokionak  esku  dagoenetik  hasita 
banatuko  ditu  kartak.  Behin  banatuko  dizkio  jokalari  bakoitzari,  mahaira  bota  dituen 
karta  kopurua  hain  zuzen. 

7)  Norbaitek  jokoa  hasteko  eskatuko  balu,  esku  dagoenari  legokioke  hizketan  hastea. 
Lehenik  handira,  ondoren  txikira,  paretara,  jokora  eta  azken  hau  inork  izango  ez  balu 
puntura. 

8)  Jokalarirenbatek  joko  balu,  apusturik  egingo  balu,  bikote  aurkariaren  esku  legoke 

apustua  hartzea,  uztea  edo  eta  apustu  handiago  batekin  erantzutea.  Apustua  ez 

hartzeko  kasuan,  apustua  egin  duen  bikoteak  tanto  bat  jasoko  luke.  Apustua  hartuz 

gero,  partidaren  amaieran  karta  hoberenak  dituenak,  jokatutako  tantoak  jasoko  lituzke. 
(Lehenik  handira,  ondoren  txikira,  paretara,  jokora  eta  ez  balego  puntura  jasoko  lirateke 
tantoak.  Hordagorenbat  balego  eta  aurkariek  hartuko  balukete  jokoa  moztu  egingo  litzateke 

hordagoaren      arabera      partida      erabakiz)      Azkenik      hasierako      apustua      baino 

handiagorenbatekin  erantzunez  gero;  lehen  apustugileak  utziko  balu  eginiko  lehena 

postua  adinako  tantoak  galduko  lituzke  hartuz  gero  partida  amaierako  kontaketan 

argituko  litzateke  azkena  postuaren  arabera.  (Bikote  bereko  bi  kideek  apustu  egingo 
balukete,  lehenbizi  hitz  egin  duenaren  apustua  hartuko  litzateke  kontutan) 

9)  Apustua  egitean,  bikote  aurkariak  hitz  egin  dezake  apustua  onartzen  duen  edo  ez 
erabakitzeko.  Bakoitzak  zein  karta  dituen  esan  liezaioke  aurkariari  baina  betiere 
jokatzen  ari  denaren  inguruan  eta  egia  esanez. 

10)  Arauturiko  keinuak  bakarrik  onartuko  dira  txapelketan.  Hauek  dira: 

Bi  errege:  Ahoko  behe  aldeko  ezpainak  hozkatuaz. 

Bi  bateko:  Ahoko  mingain  punta  atereaz. 

Meriak  (hiru  karta  zenbaki  berdinarekin):  Ahoko  ezpainak  albo  batera  mugituaz 

Dupleak  (zenbaki  berdina  duten  bi  bikote):  Ahoko  ezpainak  bi  aldetara  mugituaz. 

Puntura  29:  Meriak  bezala 

Puntura  30  edo  31 :  Begi  bat  itxiaz. 

11)  Bi  bikoteek  baldin  badituzte  dupleak  eta  pare  handienak  berdinak  badira,  pare 
txikienetan  zenbaki  handiena  duen  bikoteak  irabaziko  du. 

12)  Pareak  izanda,  ohar  gabean,  ez  dituela  esan  duen  jokalaririk  balego: 

Beste  inork  parerik  ez  badu  partida  amaierako  kontaketan  tantoak  jasoko  ditu. 
Bikote  aurkariko  norbaitek  parerik  balu,  apustu  egin  izan  balu  bezala  jasoko  du 
tantoa. 

13)  Jokorik  izan  gabe,  ohar  gabean,  baduela  esan  duen  jokalaririk  balego: 

Ez  badago  jokoa  duen  jokalaririk,  bikotea  urkariak  bi  tanto  jasoko  ditu  (puntua  eta 

puntu  utziaren  izenean) 

Aurkariek  bakarrik  baldin  badute  jokoa,  apustu  guztiak  bertan  behera  geratuko  dira 

eta  aurkariek  duten  jokoarengatik  jasoko  dute  dagokien  tanto  kopurua. 

Hanka  sartu  duen  jokalariaren  bikoteak  jokoa  badu  eta  aurkariek  ere  badute, 

aurkariek   tanto   bat  jasoko   dute   (apustu   egin   izan   balute   bezala)    eta   jarraian 

jokoarengatik  dagozkien  tantoak  kontatuko  dituzte. 

14)  Jokoa  izanda,  ohar  gabean,  ez  duela  esan  duen  jokalaririk  balego: 

Gainontzeko  jokalariek  ez  badute  jokorik,  puntuari  dagozkion  apustuak  bertan 

behera  geratuko  dira  eta  aurkariek  puntua  eta  puntu  utziari  dagozkion  tantoak 

jasoko  dituzte.  Ez  da  utzitako  jokoa  kontatuko. 

Aurkariek  jokoa  badute,    puntu  utzia  eta  jokoari  dagokion  tanto  kopurua  jasoko 

dituzte. 

15)  Parerik  eta  jokorik  ez  duen  jokalariak  ezin  izango  du  bere  bikotearen  izenean 
apusturik  egin. 

16)  Apustua  egin  eta  onartzen  ez  den  une  bakoitzean  jasoko  dira  utzitako  tantoak. 
Berdinketa  kasuetan  beti,  esku  dagoen  jokalariak  irabaziko  du.  Buelta  bakoitzaren 
amaieran,  jokalari  guztiek  beraien  kartak  mahai  gainean  erakutsi  beharko  dituzte 
kontaketarako.  Kontaketa,  lehenik  handira,  ondoren  txikira,  paretara  eta  jokora  edo 
puntura  egingo  da  ondorengo  arauen  arabera: 


Handira 


Txikira: 


i.    Pasoan  joan  bada,  karta  handiena  duenak  tanto  bat  jasoko  du. 
ii.    Apusturik  izan  bada,  jokatu  denaren  araberako  tantoak  jasoko  dira. 

i.    Pasoan  joan  bada,  karta  handiena  duenak  tanto  bat  jasoko  du. 
Apusturik  izan  bada,  jokatu  denaren  araberako  tantoak  jasoko  dira. 

Paretara 


Jokora: 


i.  Pasoan  joan  bada,  parerik  onenak  dituen  bikotearen  pareak 
kontatuko  dira.  Pare  bakoitzarengatik  tanto  bat,  bi  meriengatik  eta 
hiru  duplexengatik. 

Apusturik  izan  bada,  aurrekoaz  gain  apustuan  jarritako  tantoak  ere 
jasoko  dira. 


i.    Pareetan  bezala,  joko  bakoitzarengatik  bi  tanto  jasoko  dira  eta  hiru 

31  izateagatik.  Bikote  irabazleak  bakarrik  kontatuko  ditu  tantoak. 
Puntura:  (jokorik  ezdagoen  kasuan  soilik) 

i.    Pasoan  joan  bada,  punturi  konena  duen  bikoteak  jasoko  du  tantoa. 

Apustua  egin  eta  utzi  bada,  egin  duenak  jasoko  du  tantoa. 

Apustua    egin    eta    hartu    bada,    apustuko   tantoez   gain    punturi 

dagokiona  ere  jasoko  du  onena  duenak. 


17)  Adibide  gisako  apustuak  eta  jaso  beharreko  tantoak: 

Enbidoa  jo  eta  aurkariak  utzi  badu:  tanto  bat 

Enbidoa  jo  eta  aurkariak  hartu  badu:  bi  tanto 

3  enbidatu  eta  aurkariak  utzi  badu:  tanto  bat 

3  enbidatu  eta  aurkariak  hartu  badu:  3  tanto 

Enbidoa  jo  eta  aurkariak  4  gehiago  jotzen  baditu  eta  nahi  ez  baduzu:  2  tanto 

Enbidoa  jo  eta  aurkariak  4  gehiago  jotzen  baditu  eta  nahi  baduzu:  6  tanto 

Enbidoa  jo  eta  aurkariak  4  gehiago  jotzen  baditu  eta     3  gehiago  jo  ondoren 

aurkariak  nahi  ez  badu:  6  tanto 

1 8)  Kartak  mahaitik  biltzean,  ezini  zango  da  tantorik  jaso.  (nahiz  eta  ondo  irabaziak  izan) 

19)  Epaile  lanean  diharduenak,  jokalariren  batek  eskatuta  soilik  esku  hartu  ahali  zango 
du. 

20)  Araudi    honen    inguruko   eztabaida   edo    bestelako   ezin    ulertuak   argitzea    eta 
bideratzea  epaile  lanean  diharduenari  dagokio.  Bere  azken  erabakia  mugiezina  izango 

delarik. 


Euskal  Herrian,  201 1ko  azaroan. 

Harremanetarako:  idazkaritza@euskalherrikomustxapelketa.org 

Txapelketako  informazioa  jaso  edo  bidaltzeko:  herriak@euskalherrikomustxapelketa.org 

Komunikabideentzako  helbidea:  prentsa@euskalherrikomustxapelketa.org 

